Document ID: 31989R0342

Title and Content:
***** ΚΑΝΟΝΙΣΜΟΣ (ΕΟΚ) αριθ. 342/89 ΤΗΣ ΕΠΙΤΡΟΠΗΣ της 10ης Φεβρουαρίου 1989 για την τροποποίηση του κανονισμού (ΕΟΚ) αριθ. 1282/72 περί της πωλήσεως στις ένοπλες δυνάμεις και σε παρόμοιες μονάδες βουτύρου σε μειωμένη τιμή Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7, Εκτιμώντας: ότι ο κανονισμός (ΕΟΚ) αριθ. 1282/72 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 274/88 (4), έχει προβλέψει τις διατάξεις όσον αφορά την πώληση βουτύρου από το δημόσιο απόθεμα στις ένοπλες δυνάμεις και σε παρόμοιες μονάδες· ότι, λαμβάνοντας υπόψη την αισθητή μείωση των ποσοτήτων του βουτύρου δημοσίου αποθέματος, την αναγκαιότητα να πωληθεί το βούτυρο του αποθέματος για άλλες χρησιμοποιήσεις και τη δυνατότητα που ο κανονισμός (ΕΟΚ) αριθ. 2192/81 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 274/88, προβλέπει για τις ένοπλες δυνάμεις και για παρόμοιες μονάδες των κρατών μελών να δεχθούν ενίσχυση κατά την αγορά βουτύρου της αγοράς, είναι σκόπιμο να ανασταλεί η εφαρμογή του άρθρου 1 του κανονισμού (ΕΟΚ) αριθ. 1282/72· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 1 του κανονισμού (ΕΟΚ) αριθ. 1282/72 αναστέλλεται. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Φεβρουαρίου 1989.

Classification Labels:
2997
2972
572
151

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 5283
2628
4291
2449
5268

EuroVoc IDs (Expanded): 5283
2628
4291
2449
5268

Dataset Source: meu

Split: train